nahid-hub/BLUGE-bengali-wikipedia-section-title-prediction huggingface dataset:
বিশেষ্যের সাথে বিশেষণের সমাসকে কর্মধারয় সমাস বলে। 
যথাঃ নীল যে উৎপল = নীলোৎপল। কর্মধারয় সমাসে উত্তর পদের অর্থ প্রধান হয়।

কর্মধারয় সমাস প্রধানত পাঁচ প্রকার। যথাঃ-

(১) সাধারণ কর্মধারয়: বিশেষণ ও বিশেষ‍্য, বিশেষ‍্য ও বিশেষ‍্য অথবা বিশেষণ ও বিশেষণ পদের মধ‍্যে এই সমাস হয়ে থাকে। যেমন, নীল যে আকাশ=নীলাকাশ।

কর্মধারয় সমাসে কোন কোন স্থানে মধ্যপদের লোপ হয়। সেজন্যেই একে মধ্যপদলোপী কর্মধারয় সমাস বলে। যথা: হিমালয় নামক পবর্ত = হিমালয়পবর্ত। এখানে ‘নামক’ মধ্যপদের লোপ হয়েছে।

সমান ধর্মবাচক পদের প্রয়োগ না থাকলে উপমেয় ও উপমান পদের যে সমাস হয়, তাকে উপমিত কর্মধারয় সমাস বলে। যেমন: মুখ চন্দ্রসদৃশ = মুখচন্দ্র।

উপমেয় পদে উপমানের আরোপ করে যে সমাস হয়, তাকে রূপক কর্মধারয় সমাস বলে। এতে উপমেয় পদে রূপ শব্দের যোগ থাকে। যেমন: বিদ্যারূপ ধন = বিদ্যাধন। এখানে ‘রূপ’ শব্দের যোগ রয়েছে।

উপমানবাচক পদের সাথে সমান ধর্মবাচক পদের মিলনে যে সমাস হয়, তাকে উপমান কর্মধারয় সমাস বলে। যেমন: শশের (খরগোশের) ন্যায় ব্যস্ত = শশব্যস্ত।

সঠিক অনুচ্ছেদ শিরোনাম কোনটি?
titleA. প্রাদি সমাস
titleB. রক্তসোপন
titleC. নিত্য সমাস
titleD. কর্মধারয় সমাস
উত্তর: titleD
যোগাযোগ পরিকাঠামো হলো যোগাযোগের আনুষ্ঠানিক ও আনুষ্ঠানিক চ্যানেল, রাজনীতি এবং সামাজিক নেটওয়ার্ক বা বিশেষ দলের সদস্যদের বিশ্বাস, তথ্য প্রযুক্তি, সফটওয়্যার উন্নতির সরঞ্জাম। পরিকাঠামোর আরো অন্তর্নিহিত ধারণাগত ব্যবহার হল একটি শহর, একটি জাতি, একটি কর্পোরেশন, বা সাধারণ স্বার্থের মানুষের একটি সংগ্রহকে সেবাদানকারী সিস্টেম বা প্রতিষ্ঠানের জন্য সংগঠিত কাঠামো এবং সহায়তা। উদাহরণ হল আইটি পরিকাঠামো, গবেষণা পরিকাঠামো, সন্ত্রাসী পরিকাঠামো, কর্মসংস্থান পরিকাঠামোএবং পর্যটন পরিকাঠামো।

সঠিক অনুচ্ছেদ শিরোনাম কোনটি?
titleA. সামরিক
titleB. যোগাযোগ
titleC. মালিকানা এবং অর্থায়ন
titleD. আঞ্চলিক পার্থক্য
উত্তর: titleB
আরবী লিপিতে লিখিত রোহিঙ্গা ভাষার প্রচলন দুইশত বছরের অধিক প্রাচীন। আরাকান রাজ্য ব্রিটিশ শাসনাধীনে থাকার সময়ে (১৮২৬-১৯৪৮) রোহিঙ্গা জনগণ লিখিত যোগাযোগের ক্ষেত্রে ইংরেজি এবং উর্দু ব্যবহার করতো। ১৯৪৮ সালে বার্মা স্বাধীনতা লাভ করার পরে সকল দাপ্তরিক কাজে বর্মী ভাষা ব্যবহৃত হতে থাকে। ১৯৬০ এর দিকে রোহিঙ্গা শিক্ষাবিদগণ তাদের ভাষার সাথে মানানসই লিখন পদ্ধতির প্রয়োজনীয়তা অনুধাবন করতে শুরু করেন।

১৯৭৫ সালে আরবি অক্ষর ব্যবহার করে লিখন পদ্ধতি চালু করা হয়। আরবী অক্ষর ব্যবহারে কিছু ঘাটতি দেখা দেওয়ার অনেকে উর্দু লিপি ব্যবহার শুরু করেন। কোনটাই আশানুরূপ ফল বয়ে আনতে সমর্থ হয় নাই। অধিকাংশ রোহিঙ্গা জনগণ লিখিত রূপ পড়তে উভয় পদ্ধতিতে বিরূপ পরিস্থিতির স্বীকার হলো।

বর্তমানকালে আরবি অক্ষরের উপর ভিত্তি করে রোহিঙ্গা ইউনিকোড তৈরী করার প্রচেষ্টা চলছে। 

সঠিক অনুচ্ছেদ শিরোনাম কোনটি?
titleA. আরবী লিপি
titleB. হানিফি লিপি
titleC. লিপি
titleD. বহিঃসংযোগ
উত্তর: titleA
এমবিএস প্রোগ্রামগুলি যাচাইকরণকারী সংস্থার মধ্যে, ব্রিটিশ সাইকোলজিকাল সোসাইটি তার সাংগঠনিক মনোবিজ্ঞান মাস্টার্স এবং চার্টার্ড ইনস্টিটিউট অফ পার্সোনাল অ্যান্ড ডেভেলপমেন্ট এর এইচআরএম এমএসসি ডিগ্রিটিকে বৈধ করে। এ প্রতিষ্ঠানের এমবিএ বিশ্বব্যাপী এমন একটি নির্বাচিত ব্যান্ড যা এএএসএসবি ইন্টারন্যাশনাল, এএমবিএ এবং ইকিউআইএস দ্বারা ট্রিপল স্বীকৃতি লাভ করে। এটি সিএফএ ইনস্টিটিউটের একটি প্রোগ্রাম অংশীদারও বটে।

ফিনান্সিয়াল টাইমস গ্লোবাল এমবিএ র‌্যাঙ্কিং ২০১৭ -এর জরিপে এমবিএস এমবিএ যুক্তরাজ্যে তৃতীয়, ইউরোপে ১০ তম এবং বিশ্বে ৩০ তম স্থান রয়েছে।

২০১১ সালে, বিদ্যালয়টি তার এমবিএ প্রোগ্রামের জন্য বিশ্বের শীর্ষ ৩০ টি ব্যবসায়িক বিদ্যালয়ের মধ্যে স্থান পেয়েছে এবং ডক্টরাল প্রোগ্রামের জন্য বিশ্বের প্রথম অবস্থানে ছিল (পিএইচডি এবং ডিবিএ উভয়)। এটি স্নাতকদের শতাংশ বৃদ্ধির জন্য ইউরোপে ৬ষ্ঠ স্থানে থাকা ইউরোপে ১১ তম এবং যুক্তরাজ্যে চতুর্থ অবস্থানে রয়েছে। আন্তর্জাতিক অভিজ্ঞতা সম্পর্কে, এমবিএস বিশ্বের ১৭তম এবং ইউরোপে ৭ তম পাশাপাশি তার প্রাক্তন শিক্ষার্থীদের ক্যারিয়ারের অগ্রগতির জন্য বিশ্বের ত্রয়োদশ স্থানে রয়েছে। তিন বছর পর ম্যানচেস্টারের এমবিএ স্নাতকদের গড় বেতন ১

লাখ ১৬ হাজার ১শ’ মার্কিন ডলার - এটি ইউরোপীয় বিজনেস স্কুলেল ১২তম সর্বোচ্চ অবস্থান। 

সঠিক অনুচ্ছেদ শিরোনাম কোনটি?
titleA. ঐতিহাসিক র‌্যাঙ্কিং
titleB. নামকরণ
titleC. স্বীকৃতি ও অর্জন
titleD. উল্লেখযোগ্য শিক্ষাবিদ
উত্তর: titleC
যদি কোনো ডাকাতি সম্পন্ন হবার পুর্বেই ভণ্ডুল হয়ে যায়, তখন ১৮৬৮ আইন ৮(২) অনুচ্ছেদ অনুসারে বিকল্পভাবে শারীরিক আক্রমণের অভিযোগ তোলা হয়। যেখানে বলা হয়েছে, ডাকাতির উদ্দেশ্যে যদি এমন কোনো কাজ ইচ্ছাকৃত বা বেপরোয়াভাবে করা হয়, যার ফলে ব্যক্তি ভীত হয়, বা তার উপর বেআইনিভাবে বল প্রয়োগ করা হয়, তবে তা শারীরিক আক্রমণ বলে গণ্য হবে।

আদালতের নিম্নোক্ত রায় এর সাথে প্রাসঙ্গিক:

শারীরিক আক্রমণের জন্য আদালতের আইন ও দণ্ডবিধি

ডাকাতি করার সময় শারীরিক আক্রমণ করা হলে তার জন্য স্বল্প মাত্রায় কারাদন্ড থেকে যাবজ্জীবন কারাদন্ড পর্যন্ত হতে পারে।

ক্রিমিনাল জাস্টিস ২০০৩ অনুসারে শাস্তির মেয়াদ নির্ধারণ করা হয়।

সঠিক অনুচ্ছেদ শিরোনাম কোনটি?
titleA. ডাকাতির উদ্দেশ্যে শারীরিক আক্রমণ
titleB. যুক্তরাজ্য
titleC. জনপ্রিয় সংস্কৃতিতে ডাকাতি
titleD. সরাসরি বা হুমকি দিয়ে বলপ্রয়োগ
উত্তর: titleA
রামায়ণ অনুসারে, রাবণ যখন ত্রিলোক জয়ে বেরিয়েছিলেন তখন নিকুম্ভিলা নামক লঙ্কার এক উপবনে উশনার পৌরহিত্যে মেঘনাদ অগ্নিষ্টোম, অশ্বমেধ, বহুসুবর্ণক, রাজসূয়, গোমেধ, বৈষ্ণব ও মাহেশ্বর নামে সাতটি যজ্ঞ সম্পাদনা করেন। এই যজ্ঞসমূহের ফলে তিনি শিবের কাছ থেকে কামগ স্যন্দন, তামসী মায়া, অক্ষয় ইষুধি ও আরো অনেক অস্ত্রশস্ত্র লাভ করেন। শিবের কাছ থেকে এই সকল মায়াবিদ্যা লাভ করে তিনি মায়াবী নামে অভিহিত হন।

যজ্ঞ শেষ হওয়ার পর রাবণ লঙ্কায় ফিরে আসেন। ফিরে পুত্রের কাছে যজ্ঞের সংবাদ লাভ করেন। বৈষ্ণব যজ্ঞ করার জন্য রাবণ অতিশয় বিরক্ত হন। তখন যজ্ঞের পুরোহিত শুক্রাচার্য রাবণকে শাপ দেন যে তিনি বিষ্ণুর হাতেই নিহত হবেন।

সঠিক অনুচ্ছেদ শিরোনাম কোনটি?
titleA. প্রথম দিনের যুদ্ধ
titleB. তৃতীয় দিনের যুদ্ধ
titleC. শস্ত্র
titleD. নিকুম্ভিলা যজ্ঞাগার
উত্তর: titleD
আনিলা বেশ কিছু আন্তর্জাতিক অনুষ্ঠানে গান উপস্থাপন করেন, যেমন নিউ ইয়র্কে "আধুনিকা"র পঞ্চম বার্ষিকী, ২০০৮ সালে ঢাকায় বাংলাদেশ চীন মৈত্রী সম্মেলন কেন্দ্রে ফুয়াদের সঙ্গীতায়োজনে "ফুয়াদ লাইভ" অনুষ্ঠানের সুমনের সাথে, ২০০৯ সালে শিকাগোতে বাংলাদেশ দিবসে, ২০১০ সালে এএবিইএ বিনিয়াল সম্মেলনে, ২০১০ সালে ঢাকায় ডিজুসের পঞ্চম বার্ষিকীতে "ইন্দো-বাংলাদেশ কনসার্ট", ২০১৩ সালে টরন্টোর মারখাম থিয়েটারে "সেরেনিটি"তে, ২০১৫ সালে বেলেভ্যুর স্পৃহা ফাউন্ডেশনের "জার্নি অফ হোপ"-এ।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. ব্যক্তিগত জীবন
titleC. প্রাথমিক জীবন
titleD. সরাসরি উপস্থাপনা
উত্তর: titleD
তিনি স্তাগ-ত্শাং () নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন () নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং () নামক স্থানে র্দ্জোগ্স-ছেন-স্ন্যিং-পো-ব্স্দুস-পা () নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং () নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ () নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর () নামক গ্রন্থ এবং ব্ক্রা-ব্জাং () নামক স্থানে অবস্থিত র্নাম-'জোম্স () মন্দিরে ব্কা'-ব্র্গ্যাদ-রাং-শার-গি-ছা-লাগ () নামক গ্রন্থ আবিষ্কার করেন।

সঠিক অনুচ্ছেদ শিরোনাম কোনটি?
titleA. গ্রন্থ আবিষ্কার
titleB. শিষ্য
titleC. শিক্ষা
titleD. জন্ম ও পরিবার
উত্তর: titleA
অধিকাংশ পশ্চিমা সুপারমার্কেটে বিক্রি হওয়া ইন্সট্যান্ট কুস্কুস আগে থেকে সিদ্ধ করা এবং শুকনো থাকে। সাধারণ[[ত কুস্কুসের সাথে এর পরিমানের দেড় গুণ পানি মিশিয়ে পাঁচ মিনিট বদ্ধ অবস্থায় রাখা হয়। [[শুকনো পাস্তা]] এবং শুকনো শস্য যেমন চাল রান্নার চেয়ে এই প্রাক সিদ্ধ কুস্কুস সাধারণ কুস্কুস রাঁধতে কম সময় লাগে।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. তাৎক্ষণিক কুস্কুস
titleC. নামকরণ
titleD. প্রস্তুত প্রণালী
উত্তর: titleB
যদিও সংবেদনশীলতা মাত্রা বিভিন্ন দেশে বিভিন্ন রকম হতে পারে,  সাধারনত দুধ, ডিম, চিনাবাদাম, গাছ বাদাম, সামুদ্রিক খাবার, শেলফিশ, সয়াবিন এবং গমের এলার্জি পাওয়া যায়। এগুলোকে প্রায়ই একসাথে "বৃহৎ আট" হিসেবে উল্লেখ করা হয়। বীজের অ্যালার্জি - বিশেষত তিলে - অনেক দেশে বাড়ছে বলে মনে হচ্ছে। বিশেষ অঞ্চলে বিশেষ এলার্জির একটি উদাহরণ হল ভাতের এলার্জি যেটা পূর্ব এশিয়ার একটি খাবারের একটি বড় অংশ। 

সবচেয়ে সাধারণ খাদ্য এলার্জিগুলির মধ্যে একটি হচ্ছে চিনাবাদাম সংবেদনশীলতা, যা বীজ পরিবারের সদস্য। চিনাবাদাম এলার্জি গুরুতর হতে পারে কিন্তু বড় হবার সাথে সাথে অনেক শিশুর এটা দূর হয়ে যায়। কাশু, ব্রাজিল বাদাম, হজেলন, ম্যাকডামিয়াম বাদাম, পেকান, পিস্তাশিও, পাইন বাদাম, নারকেল এবং আখরোটও কতগুলো সাধারণ অ্যালার্জেন। ভুক্তভোগী একটি কিংবা বিভিন্ন ধরনের গাছ বাদমে সংবেদনশীল হতে পারে। এছাড়াও, বীজ যেমন, তিল এবং পপি বীজ তেলে প্রোটিন থাকে, যা এলার্জি প্রতিক্রিয়া সৃষ্টি করতে পারে। 

প্রতি ৫০ জন বাচ্চার একজনের ডিমে এলার্জি থাকতে পারে কিন্তু তা পাঁচ বছর বয়সের মধ্যেই ঠিক হয়ে যায়। সাধারণত, ডিমের কুসুম এর চাইতে ডিমের সাদা অংশের প্রোটিনে বেশি সংবেদনশীলতা থাকে। 

আরও কিছু সাধারণ এলার্জেন হল গরু, ছাগল বা ভেড়ার দুধ এবং অনেক ভুক্তভোগী দুগ্ধজাতীয় খাদ্য যেমন পনির সহ্য করতে পারে না। দুধের এলার্জিযুক্ত শিশুদের একটি ছোট অংশ, প্রায় ১০% এর গরুর মাংসের প্রতিক্রিয়া থাকতে পারে। গরুর মাংসে সামান্য পরিমাণ প্রোটিন থাকে যা গরুর দুধেও থাকে।

সামুদ্রিক খাবার অ্যালার্জেনের অন্যতম একটি উৎস; মানুষ মাছ, ক্রাস্তেসিয়ান, বা শেলফিশ -এ পাওয়া প্রোটিনে এলার্জিক হতে পারে। 

অন্যান্য যে সকল খাবারে এলার্জিক প্রোটিন থাকতে পারে যেমন সয়া, গম, ফল, শাকসবজি, ভুট্টা, মসলা, কৃত্রিম এবং প্রাকৃতিক রং, এবং বিভিন্ন রাসায়নিক।

বিভিন্ন খাবারে থাকা পেরুর বালসাম, "শীর্ষ পাঁচ" অ্যালার্জির একটি যা চর্মরোগ ক্লিনিকে প্যাচ টেস্ট সাধারণত সংবেদনশীলতা দেখায়। 

সঠিক অনুচ্ছেদ শিরোনাম কোনটি?
titleA. এটপি
titleB. কারণ
titleC. সংবেদনশীলতা
titleD. লক্ষণ ও উপসর্গ
উত্তর: titleB
নন্দার জন্ম হয়েছিলো মহারাষ্ট্রীয় একটি পরিবারে, তার বাবা বিনায়ক দমোদর কর্ণাটকী মারাঠি চলচ্চিত্রের অভিনেতা ছিলেন। ১৯৪৭ সালে ৪১ বছর বয়সে নন্দার বাবা মারা যান, নন্দার বয়স তখন আট। নন্দা শৈশব কালেই চলচ্চিত্র জগতে প্রবেশ করেছিলেন, ১৯৪৮ সালের চলচ্চিত্র "মন্দির" এ তার অভিনয় অভিষেক হয়।

"বেবী নন্দা" নামে তিনি চলচ্চিত্র জগতে পরিচিতি পেয়ে গিয়েছিলেন। ১৯৪৮ সাল থেকে ১৯৫৬ সাল পর্যন্ত নন্দা "মন্দির", "জাজ্ঞু", "আঙ্গারে" এবং "জাগৃতি" চলচ্চিত্রে শিশু চরিত্রে অভিনয় করেন। চলচ্চিত্রে অভিনয়ের কারণে তার পড়ালেখার ক্ষতি হচ্ছিলো, তার জন্য বাসায় একজন শিক্ষক ঠিক করে দেওয়া হয়, গোকুলদাস ভি মাখি যিনি একজন নামকরা শিক্ষক ছিলেন এবং বম্বে স্কাউটের কমিশনার ছিলেন নন্দাকে বাসায় পড়াতেন। চলচ্চিত্রে অভিনয় করে নন্দা তার ছয় ভাইবোনের লেখাপড়ার খরচ চালাতেন। নন্দার ভাই জয়প্রকাশ কর্ণাটকী মারাঠি চলচ্চিত্রের প্রযোজক ছিলেন এবং জয়শ্রী তালপাড়ে (মারাঠি অভিনেত্রী) নন্দার বৌদি।
সঠিক অনুচ্ছেদ শিরোনাম কোনটি?
titleA. মুখ্য নায়িকা হিসেবে অভিনয়
titleB. শিশুশিল্পী এবং সহ-ভূমিকায় অভিনয়
titleC. পূর্ব জীবন
titleD. কর্ম জীবন
উত্তর: titleC
১৯৭০ এর দশকের শুরুতে শাবানা কাজী জহির পরিচালিত "মধু মিলন" (১৯৭০) ও "অবুজ মন" (১৯৭২) এই ২টি চলচ্চিত্রের মাধ্যমে তিনি রাজ্জাকের সাথে জুটি গড়ে তোলেন। ১৯৭০ সালে তিনি শোর লখনভী পরিচালিত উর্দু চলচ্চিত্র "চান্দ সুরজ" এবং মোস্তাফিজ পরিচালিত "একই অঙ্গে এত রূপ" ও কাজী মেসবাহউদ্দীন পরিচালিত "ছদ্মবেশী" ছবিতে অভিনয় করেন। ১৯৭২ সালে তার অভিনীত অন্যান্য চলচ্চিত্রগুলো হল এস এম শফির "ছন্দ হারিয়ে গেল", নাজমুল হুদার "চৌধুরী বাড়ি" এবং আজিজুর রহমানের "সমাধান" ও "স্বীকৃতি"। এই বছর তিনি মাসুদ পারভেজের প্রযোজনায় চাষী নজরুল ইসলাম পরিচালিত বাংলাদেশের মুক্তিযুদ্ধভিত্তিক "ওরা ১১ জন" (১৯৭২) চলচ্চিত্রে অভিনয় করেন।

পরের বছর তিনি আজিজুর রহমান পরিচালিত "অতিথি" ও সি বি জামান পরিচালিত "ঝড়ের পাখি" চলচ্চিত্রে অভিনয় করেন। ১৯৭৭ সালে সিরাজুল ইসলাম ভুঁইয়া পরিচালিত "জননী" চলচ্চিত্রে অভিনয় করেন। চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার পেলেও তিনি তা প্রত্যাখ্যান করেন এবং তার মাধ্যমেই জাতীয় চলচ্চিত্র পুরস্কার প্রত্যাখ্যানে রীতি শুরু হয়। জনপ্রিয়তার শীর্ষে থাকা শাবানা ১৯৭৯ সালে প্রযোজকের খাতায় নাম লেখান। ১৯৭৯ সালে তার স্বামী ওয়াহিদ সাদিককে নিয়ে প্রতিষ্ঠা করেন এস এস প্রডাকশন্স এবং নির্মাণ করেন "মাটির ঘর" চলচ্চিত্র। এটি পরিচালনা করেন আজিজুর রহমান এবং এতে শাবানার বিপরীতে অভিনয় করেন তৎকালীন আরেক জনপ্রিয় অভিনেতা রাজ্জাক।

সঠিক অনুচ্ছেদ শিরোনাম কোনটি?
titleA. ১৯৮০-১৯৯১: সাফল্য ও পুরস্কারপ্রাপ্তি
titleB. ১৯৯২-১৯৯৭: অভিনয়ের ইতি
titleC. পুরস্কার ও সম্মাননা
titleD. ১৯৭০-১৯৭৯: জনপ্রিয়তা ও প্রযোজনা
উত্তর: titleD
নন্দের নিবাস স্থলকে "নন্দ ভবন" বলা হয়ে থাকে, যেখানে কৃষ্ণ বড় হয়েছিলেন এবং নিজের ছোটবেলার কয়েকটি বছর অতিবাহিত করেছিলেন, সেখানে মহাবন-এ প্রমুখ প্রসিদ্ধ মন্দির রয়েছে। হলুদ রঙের এই স্থাপত্যের ভিতরে চুরাশিটি স্তম্ভ (চৌরাসী খাম্বা) আছে যার গায়ে কৃষ্ণের ছোটবেলার অনেক কাহিনী চিত্রিত রয়েছে। মনে করা হয় যে, এই প্রকৃতিতে ৮৪,০০০,০০ প্রজাতির জীবজন্তু আছে আর প্রত্যেক স্তম্ভ ব্রহ্মাণ্ডে বসবাসকারী ১,০০০,০০ জীবযোনির প্রতীক।

সঠিক অনুচ্ছেদ শিরোনাম কোনটি?
titleA. রাজা নন্দ
titleB. নন্দগ্রাম
titleC. কৃষ্ণ চরিত
titleD. নন্দ ভবন (চৌরাসী খাম্বা মন্দির)
উত্তর: titleD
১৯৯৪-৯৫ মৌসুমে অত্যন্ত প্রতিকূল সময়ে আকরাম খান বাংলাদেশ জাতীয় দলের অধিনায়কত্ব গ্রহণ করেন। যখন দল সবেমাত্র আইসিসি ট্রফি ১৯৯৪ থেকে হতাশাব্যাঞ্জক ফলাফল করে ফিরেছে এবং দলের খেলোয়াড়দের মধ্যে ঐক্যের অভাব ও অসন্তোষ রয়েছে। যদিও অধিনায়ক হিসেবে তার তেমন কোন অভিজ্ঞতা ছিল না তবু এই ঝুঁকি নেয়া হয়েছিল।

১৯৯৪ সালে ঢাকায় অনুষ্ঠিত চারদেশীয় ক্রিকেট প্রতিযোগিতায় তার দল ফাইনাল খেলে এবং তিনি সেই ম্যাচে সাহসিকতাপূর্ন ব্যাটিং করে ৬৬ রান করেন যদিও ৫২ রানে বাংলাদেশ দল ভারত এ দলের কাছে পরাজিত হয়। তার অধিনাকয়ত্বে বাংলাদেশ ক্রিকেটের সবচেয়ে সবচেয়ে গুরুত্বপুর্ন জয়টি আসে ১৯৯৭ সালে মালয়েশিয়ার কুয়ালালামপুরে অনুষ্ঠিত আইসিসি ট্রফি চ্যাম্পিয়ন হওয়া। যার মাধ্যমে বাংলাদেশ দল বিশ্বকাপ ক্রিকেটে খেলার যোগ্যতা অর্জন করে। ১৯৯৮ সালে আকরাম খানের হাত ধরেই কেনিয়ার বিপক্ষে বাংলাদেশ তার প্রথম একদিনের আন্তর্জাতিক ক্রিকেটে জয় পায়।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অধিনায়কত্ব
titleC. একদিনের আন্তর্জাতিক
titleD. পরিবার
উত্তর: titleB
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়ই ৭টি বিভিন্ন ইউরো ব্যাংকনোট জারি করার অধিকার আছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক ক্যাশ অফিস নেই এবং কোন ক্যাশ অপারেশন জড়িত নয়।

সঠিক অনুচ্ছেদ শিরোনাম কোনটি?
titleA. পরিবর্তনসমূহ
titleB. আইনগত তথ্য
titleC. অনুসরণ
titleD. নকশা
উত্তর: titleB
রাসুলের অন্তিম জীবনে খেদমতের সুযোগ হয় ফাদল ইবনে আব্বাসের । রাসুল অন্তিম রোগশয্যায় রাসূলুল্লাহ সর্বশেষ ভাষণ দিবেন,এই ঘোষণা দেন ফাদল । অতঃপর ফাদল ও অন্য একটা সাহাবার সাহায্য নিয়ে রুম থেকে বাইরে বের জনগণের সামনে শেষ ভাষণ দেন । এরপরে রাসুল ইন্তিকালের পর ফাদল ও কয়েকজন সাহাবা মিলে রাসুল এর গোসলের কাজ সম্পন্ন করেন,আউস ইবন খাওলী নামক এক আনসার সাহাবা তাকে পানি এগিয়ে দেন গোসল করানোর জন্য ।

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. হাদিস বর্ণনা
titleC. যুদ্ধে অংশগ্রহন
titleD. রাসুলের অন্তিম জীবনে
উত্তর: titleD
ভারতীয় সংবিধানের ৩ নং ধারা অনুসারে, কোনো রাজ্য ভাগ করতে হলে সংশ্লিষ্ট রাজ্য বিধানসভার একটি মতামত প্রয়োজন হয়। ২০১৪ সালের ৩০ জানুয়ারি, অন্ধ্রপ্রদেশ বিধানসভা ও অন্ধ্রপ্রদেশ বিধান পরিষদে বিলটি প্রত্যাখ্যাত হয়। বিধায়করা এই বিলটির সঙ্গে ৯,০৭২টি সংশোধনী এবং বিধান-পারিষদরা এর সঙ্গে ১,১৫৭টি প্রস্তাব যুক্ত করেন। তবে সংবিধানের ৩ নং ধারা অনুযায়ী, ভারতের সংসদ নতুন রাজ্য সৃষ্টির ব্যাপারে সর্বোচ্চ ক্ষমতাধর। এই ব্যাপারে সংসদ সংশ্লিষ্ট রাজ্য বিধানসভার আপত্তি শুনতে বাধ্য নয়। তাই অন্ধ্রপ্রদেশ বিধানসভা ও বিধান পরিষদের বিল প্রত্যাখ্যান তেলঙ্গানা বিল সংসদে পাসের ব্যাপারে বাধা হয়নি।

সঠিক অনুচ্ছেদ শিরোনাম কোনটি?
titleA. পরিষদীয় ইতিহাস
titleB. সুপ্রিম কোর্টে মামলা
titleC. অন্ধ্রপ্রদেশ বিধানসভায় অখণ্ড রাজ্যের প্রস্তাবনা
titleD. অন্ধ্রপ্রদেশের নতুন রাজধানীর প্রস্তাব
উত্তর: titleC
খ্রিস্টপূর্ব ৮০ সনের দিকে ইন্দো-সাইথিয়ান রাজা মউজ উত্তর-পশ্চিম ভারতে কিছুকাল রাজত্ব করার পর ইন্দো-গ্রীকদের কাছে পরাজিত হন। ইন্দো-গ্রীক রাজাদের উত্তরসুরীদের মধ্যে রাজা হিপোস্ট্রাটাস সার্থকভাবে রাজত্ব করেছিলেন। কিন্তু ইন্দো -সাইথিয়ান রাজা প্রথম এজিস এর কাছে পরাজিত হন। আবিষ্কৃত মুদ্রাগুলো থেকে জানা যায় দুই রাজ্যের মধ্যে সৌহার্দপূর্ণ সম্পর্ক ছিল। যদিও ইন্দো-সাইথিয়ানরা সামরিক ও প্রশাসনিকভাবে রাজ্য শাসন করত, তারা গ্রীক ও ভারতীয় সংস্কৃতির প্রতি শ্রদ্ধাশীল ছিল যা তাদের মুদ্রাগুলোতে গ্রীক ও খারোষ্ঠি ভাষা, গ্রীক দেবদেবীর ব্যবহার থেকে সহজেই বোঝা যায়। ধারণা করা হয় গ্রীকরা সম্পূর্ণভাবে নির্মুল হয়ে যায়নি বরং ইন্দো-সাইথিয়ানদের শাসনে সম্প্রীতির সাথে সহবস্থান করেছিল। সীলমোহরযুক্ত একটি আংটির লেখা থেকে সর্বশেষ যে ইন্দো-গ্রীক রাজার নাম জানা যায় তিনি হলেন থিওডেমাস।

সঠিক অনুচ্ছেদ শিরোনাম কোনটি?
titleA. পূর্বাঞ্চলীয় রাজ্যের পরাজয়
titleB. রাজ্যের মধ্যাঞ্চলে ক্ষমতা চ্যুতি
titleC. ইন্দো-গ্রীক রাজ্যের পতন
titleD. ভারতীয় উপমহাদেশে গ্রীকেদর প্রারম্ভিক অবস্থান
উত্তর: titleB
অ্যাগ্নিউ প্রথম-শ্রেণীর খেলায় তার সেরা বোলিং পরিসংখ্যান করেছিলেন ৯/৭০। ২১৮ খেলায় অংশ নিয়ে তিনি ছয়বার খেলায় দশ উইকেট পেয়েছেন। ১৯৮৮ সালে উইজডেন বর্ষসেরা ক্রিকেটারের মর্যাদা লাভ সম্পর্কে উইজডেন জানায়, তিনি দীর্ঘ দূরত্ব নিয়ে দৌঁড়ে বোলিং করতেন যা বেশ দর্শনীয় ছিল। তবে, খেলোয়াড়ী জীবনের শেষদিকে দৌঁড়ানোর বিষয়টিতে প্রাধান্য দিয়ে কমিয়ে আনেন ও পেস বোলিং করে বেশ সফলতা পান।

প্রথম-শ্রেণীর ক্রিকেটে ব্যক্তিগত সর্বোচ্চ রান করেছেন ৯০। ১৯৮৭ সালে স্কারবোরার নর্থ মেরিন রোড গ্রাউন্ডে অনুষ্ঠিত ঐ খেলায় প্রতিপক্ষ ছিল ইয়র্কশায়ার ও তিনি নাইটওয়াচম্যান হিসেবে ছিলেন। উইজডেন মন্তব্য করে যে, অ্যাগ্নিউ দর্শনীয় ভঙ্গীমায় খেলে মাত্র ৬৮ বলে ৯০ রানের ব্যক্তিগত সেরা ইনিংস উপহার দিয়েছেন। তার এ ইনিংসে ছয় ছক্কা ও আটটি চারের মার ছিল। এছাড়াও, বল হাতে শুরুর দিকের প্রথম পাঁচ ইয়র্কশায়ার ব্যাটসম্যানকে আউট করেছিলেন। উইজডেন আরও মন্তব্য করে যে, অ্যাগ্নিউ সহজাত অল-রাউন্ডার ছিলেন না। তবে, নিজের দিনে স্ট্যাম্পের চতুর্দিকে বিধ্বংসী ব্যাটিং করতেন। তার খেলার ধরনের বিষয়ে এ মন্তব্যও আসে যে, তিনি বেশ ভালো খেললেও খেলতেন মূলতঃ মজা করার উদ্দেশ্য নিয়ে।

ইংল্যান্ডের পক্ষে টেস্ট ক্রিকেটে অভিষেক ঘটার মাত্র বারো মাসের মধ্যে তিনি তার শেষ টেস্টে অংশগ্রহণ করেন। তন্মধ্যে, একমাসেরও কম সময়ে প্রথম ও শেষ ওডিআইয়ে অংশ নেন জোনাথন অ্যাগ্নিউ। ১৯৮৮ সালে উইজডেন কর্তৃক বর্ষসেরা ক্রিকেটার মনোনীত হন তিনি।

সঠিক অনুচ্ছেদ শিরোনাম কোনটি?
titleA. ভারত সফর
titleB. আন্তর্জাতিক ক্রিকেট
titleC. ব্যক্তিগত জীবন
titleD. খেলার ধরন
উত্তর: titleD
বিষম অতিপ্রতিক্রিয়া সাধারণত কয়েক মিনিট বা ঘণ্টার ব্যবধানে বিভিন্ন উপসর্গ সৃষ্টি করে। রোগের কারণ যদি কোনও পদার্থ হয়ে থাকে যা সরাসরি রক্তধারায় (শিরাভ্যন্তরীণভাবে) শরীরে প্রবেশ করে, তবে লক্ষণগুলি গড়ে ৫ থেকে ৩০ মিনিটের মধ্যে প্রদর্শিত হয় । ব্যক্তির আহার করা কোন খাদ্য রোগের কারণ হলে সেক্ষেত্রে গড়ে ২ ঘণ্টা সময় লাগে। যেসব স্থান সাধারণত সবচেয়ে বেশি ক্ষতিগ্রস্ত হয় সেগুলো হল: ত্বক (৪০-৯০%), ফুসফুস এবং শ্বাসপথ (৭০%), পাকস্থলী এবং অন্ত্র (৩০-৪৫%), হৃৎপিন্ড এবং রক্তবাহী নালী (১০-৪৫%), এবং কেন্দ্রীয় স্নায়ুতন্ত্র (১০-১৫%)। সাধারণত এই প্রণালীগুলির দুই অথবা ততোধিক জড়িত থাকে। 

সঠিক অনুচ্ছেদ শিরোনাম কোনটি?
titleA. কারণসমূহ
titleB. লক্ষণ এবং উপসর্গ
titleC. প্রক্রিয়া
titleD. ব্যবস্থাপনা
উত্তর: titleB
স্বাধীনতার পর গাজী আতাউর রহমান জাতীয় সমাজতান্ত্রিক দলে যোগদান করেন ও ১৯৮৮ সালে অনুষ্ঠিত চতুর্থ জাতীয় সংসদ নির্বাচনে সিরাজগঞ্জ-৩ আসনে (তাড়াশ-রায়গঞ্জ নির্বাচনী এলাকা) থেকে সংসদ সদস্য নির্বাচিত হন। সংসদ সদস্য থাকাকালে তিনি শিক্ষা মন্ত্রণালয়, স্বাস্থ্য ও পরিবার পরিকল্পনা মন্ত্রণালয় এবং মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন। এছাড়াও তিনি এশিয়ান ফোরাম অব পার্লামেন্টারিয়ানস্ অন পপুলেশন এন্ড ডেভেলপমেন্ট-এর যুগ্ম-মহাসচিব হিসেবে দায়িত্ব পালন করেন। ১৯৯০ সালে তিনি এএফপিপিডি'র যুগ্ম-মহাসচিব হিসেবে থাইল্যান্ডের রাজধানী ব্যাংককে অনুষ্ঠিত ২৬ জাতি সম্মেলনে বাংলাদেশের প্রতিনিধি হিসেবে যোগ দেন এবং ভাষণ দান করেন। এছাড়াও ১৯৯০ সালে তিনি বিরোধী দলের প্রতিনিধি হিসেবে ভারত ও আফগানিস্তান সফর করেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. অসুস্থতা ও মৃত্যু
titleC. পেশা
titleD. রাজনীতি
উত্তর: titleD
১৯৯৯ সালের পুরোটা জুড়েই আহমেদ শাহ্ মাসউদ ও আব্দুল হক তালিবানের বিরুদ্ধে আফগানিস্তানের উপজাতিদেরকে ঐক্যবদ্ধ করতে শুরু করেন। মাসউদ তাজিক, হাজারা এবং উজবেকদের পাশাপাশি কিছু সংখ্যক পাশতুন নেতাদের সংঘবদ্ধ করতে পেরেছিলেন। বয়োঃজ্যেষ্ঠ কূটনীতিবিদ্ ও আফগানিস্তান বিশেষজ্ঞ পিটার টমসেন আশা করেছিলেন যে "" ‘কাবুলের সিংহ’ [আব্দুল হক] এবং ‘পানশিরের সিংহ’ [আহমেদ শাহ্ মাসউদ] একটি ভয়ানক তালিবানবিরোধী দল গঠন করতে পারবেন, যদি তারা বাহিনীগুলোকে একত্রিত করতে পারেন। হক, মাসউদ, এবং কারজাই, তিন আফগান নেতৃস্থানীয় মধ্যপন্থী পশতুন, অ-পশতুন এবং উত্তর ও দক্ষিণের বিভক্তি দুর করতে সক্ষম হবেন।"" আফগান রাষ্ট্রপতি হামিদ কারজাইয়ের মত বয়োজ্যেষ্ঠ উজবেক ও হাজরা নেতারা এই প্রক্রিয়ায় অংশ নিয়েছিলেন এবং তারা রাজা জহির শাহ্- এর ব্যানারে কাজ করতে সম্মত হয়েছিলেন, যিনি ইতালির রোমে নির্বাসিত জীবনযাপন করছিলেন।

নভেম্বর ২০০০ সালে, আফগানিস্তানের বিভিন্ন অংশ, ইউরোপ, যুক্তরাষ্ট্র, পাকিস্তান এবং ভারত থেকে উপজাতিয় নেতারা দক্ষিণ আফগানিস্তানে মাসউদের সদর দপ্তরে একত্রিত হন এবং আফগানিস্তানের সমস্যা ও তালিবান পরবর্তী সরকার গঠন নিয়ে আলোচনা করে।

সঠিক অনুচ্ছেদ শিরোনাম কোনটি?
titleA. নর্দান অ্যালায়েন্স
titleB. যুদ্ধোত্তর সময়
titleC. মৃত্যু
titleD. প্রাথমিক জীবন
উত্তর: titleA
ভাষা আন্দোলনের পর তিনি ৬৯ এর গণঅভুত্থ্যান, ৭০ এর নির্বাচন ও ১৯৭১ এর স্বাধীনতা যুদ্ধে সক্রিয় ভূমিকা পালন করেছেন। ১৯৭০, ১৯৭৩, ১৯৮৬, ১৯৯১ ও ১৯৯৬ সালে ময়মনসিংহ-২ আসন থেকে সংসদ সদস্য নির্বাচিত হন এবং ১৯৮৮ সালে ফুলপুর উপজেলা পরিষদের চেয়ারম্যান হিসাবে নির্বাচিত হন। তিনি ১৯৯৬ সালে পাট মন্ত্রনালয়ে সংসদীয় কমিটির সভাপতি ছিলেন।

সঠিক অনুচ্ছেদ শিরোনাম কোনটি?
titleA. স্থাপনা
titleB. ভাষা আন্দোলন
titleC. পরিবার
titleD. রাজনৈতিক জীবন
উত্তর: titleD
অবতল দর্পণ দ্বারা প্রতিফলিত কোন বস্তুর বাস্তব উল্টো চিত্র দর্পণের কেন্দ্র বিন্দুতে আসতে পারে। নির্মাণের ক্ষেত্রে একটির উপরে আরেকটি রাখা দুটি সামনা-সামনি অবতল দর্পণের (অধিবৃত্ত প্রতিফলক) নিচে বস্তুকে রাখা হয়, উপরের দর্পণেরর কেন্দ্রে একটি ফাঁক থাকে, এতে করে ফাঁকা স্থানে প্রতিফলিত চিত্র একটি বিশ্বাসযোগ্য ত্রিমাতৃক আলোকিক বিভ্রম তৈরি করে।

অবতল দর্পণেরর সাহায্যে প্রক্ষেপণের প্রথম প্রমাণ মিলেছে ফ্রান্সের লেখক জিন ডে মান এর রোমান ডে লা রোজ (প্রায় ১২৭৫সাল) বইটিতে। প্রায় ১৪৩০ সালের পূর্বে হোকনে-ফালকো নিবন্ধ থেকে একটি তত্ত্ব দাবি করে যে শিল্পীরা অঙ্কন/চিত্রাঙ্কন এর সাহায্য হিসেবে হয়তো অবতল দর্পণ অথবা প্রতিফলক লেন্স ব্যবহার করতেন যা চিত্রকে ক্যানভাস/বোর্ডে প্রক্ষেপ করে।

এটাও মনে করা হয়ে থাকে যে অনাদিকাল পর্যন্ত ভূত বা ঈশ্বর আগমনের কিছু ঘটনা (অবতল) দর্পণ দ্বারা করা হয়েছিল।

সঠিক অনুচ্ছেদ শিরোনাম কোনটি?
titleA. ছায়ার খেলা
titleB. ১০০০ থেকে ১৫০০ পর্যন্ত
titleC. অবতল দর্পণ
titleD. ইতিহাস
উত্তর: titleC
ডিসকাস থ্রোয়ার কৃষ্ণা পুনিয়া ভারতের প্রথম মহিলা মহিলা ক্রীড়াবিদ, যিনি দিল্লি ২০১০ কমনওয়েলথ গেমসে স্বর্ণপদক জিতেছেন। পুনিয়া ৬১.৫ মিটার ছুঁড়ে ডিসকাস ইভেন্টে ঐতিহাসিক বিজয়ের নেতৃত্ব দেন। কমনওয়েলথ গেমসের ট্র্যাক ও ফিল্ড ইভেন্টে স্বর্ণপদক জেতা তিনি প্রথম ভারতীয় মহিলা এবং মিলখা সিংএর পর এই ধরনের ইভেন্টে স্বর্ণপদক জেতা প্রথম ভারতীয়। মিলখা সিং ১৯৫৮ কার্ডিফ কমনওয়েলথ গেমসে পুরুষদের ৪৪০ গজ দৌড়ে সোনা জিতেছিলেন।
সঠিক অনুচ্ছেদ শিরোনাম কোনটি?
titleA. ২০১২ লন্ডন অলিম্পিক
titleB. ব্যক্তিগত জীবন
titleC. ক্রীড়া জীবন
titleD. ২০১০ কমনওয়েলথ গেমস
উত্তর: titleD
পার্শ্ববর্তী দেশ ভারতের সাথে তিন দিক থেকে ফেনীর রয়েছে সীমান্ত। ফলে পাকিস্তানী হানাদার বাহিনী ফেনীতে ব্যাপক অত্যাচার নিপীড়ন চালায়। ফেনী সীমান্তে মুক্তিযুদ্ধের বেশ কয়েকটি যুদ্ধ হয়। এর মধ্যে শুভপুর ও বিলোনিয়া যুদ্ধ অন্যতম। তৎকালীন আওয়ামী লীগের নেতা ফেনী মুক্তিযুদ্ধের সংগঠক আব্দুল মালেক (যুদ্ধকালীন সময়ে বি এল এফ এর প্রেসিডেন্ট) ও খাজা আহমদের নেতৃত্বে ফেনীর মুক্তিযোদ্ধারা দেরাদুন ও চোত্তাখোলায় প্রশিক্ষণ নিয়ে মুক্তিযুদ্ধে অংশ নেয়। মুক্তিযুদ্ধকালীন সাব-সেক্টর কমান্ডার জাফর ইমামের নেতৃত্বে বিলোনিয়া যুদ্ধ একটি অনন্য রক্তক্ষয়ী যুদ্ধ হিসেবে ইতিহাসে স্থান করে নিয়েছে।

৬ ডিসেম্বর ফেনী জেলার বীর মুক্তিযোদ্ধারা পাক হানাদার বাহিনীকে পরাজিত করে ফেনীকে মুক্ত করেন। প্রতি বছর ৬ ডিসেম্বর দিনটিকে ফেনী জেলাবাসী "ফেনী মুক্ত দিবস" হিসেবে পালন করে। মুক্তিযুদ্ধে অসামান্য বীরত্বের জন্য ফেনীর ৩১ জন মুক্তিযোদ্ধাকে রাষ্ট্রীয় খেতাব দেওয়া হয়। খেতাব প্রাপ্ত মুক্তিযোদ্ধাদের মধ্যে ৪ জন বীর উত্তম, ৭ জন বীর বিক্রম এবং ২০ জন বীর প্রতীক খেতাবে ভূষিত হন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ঘটনাবলি
titleB. সাধারণ ইতিহাস
titleC. জনসংখ্যা
titleD. অবস্থান ও সীমানা
উত্তর: titleA
শাহ মখদুম মেডিকেল কমপ্লেক্সের নিজস্ব ২০ বিঘা জমির পূর্বাংশে প্রায় পাঁচ বিঘা জমির ওপর ১ লক্ষ বর্গফুট আয়তনের তিনতলা বিশিষ্ট ভবনে কলেজের একাডেমিক এবং প্রশাসনিক কার্যক্রম পরিচালিত হয়। একাডেমিক ভবনের সামনে ছেলেমেয়েদের জন্য ফলজ,বনজ ও ঔষধি গাছে ঘেরা একটি খেলার মাঠ, মুক্ত মঞ্চ, শহীদ মিনার, শাপলা চত্বর এবং অন্য অংশে একটি হাসপাতাল অবস্থিত। হাসপাতালে বিশেষজ্ঞ ডাক্তার দ্বারা পরিচালিত আউটডোর, ইনডোর এবং ডায়াগনস্টিক ইউনিট চালু আছে। কলেজে অধ্যয়নরত ছাত্রদের জন্য দুইটি আবাসিক হল ( একটি নির্মাণাধীন) এবং ছাত্রীদের জন্য আলাদা একটি হল রয়েছে। ছাত্র হলের নীচতলায় একটি আধুনিক ক্যান্টিন আছে,যেখানে স্বাস্থ্যসম্মত খাবার সুলভ মূল্যে পাওয়া যায়। কলেজের অবকাঠামো নির্মাণের কাজ দ্রুত এগিয়ে চলেছে। জমি সম্প্রসারণের মাধ্যমে আরো ভবন নির্মাণের কাজও প্রক্রিয়াধীন।
সঠিক অনুচ্ছেদ শিরোনাম কোনটি?
titleA. অনুষদ
titleB. কলেজ অবকাঠামো
titleC. সমালোচনা
titleD. ইতিহাস
উত্তর: titleB
মিনেসোটা বিশ্ববিদ্যালয়ে গবেষণা করতে থাকার সময়ে টেমসুলা আও নেটিভ আমেরিকানদের সংস্পর্শে আসেন৷ তিনি এই লোকদের সংস্কৃতি এবং লোককথাসমূহের বিষয়ে জানতে পারেন৷ এর থেকেই তিনি নিজের আও নাগা জনজাতির কথিত লোকসংস্কৃতির গবেষণা এবং সংরক্ষণের প্রতি আকৃষ্ট হয়ে পড়েন। ভারতে এসে তিনি এইসম্পর্কিত গবেষণা করতে থাকেন। আও নাগাদের মুখে মুখে চলে আসা লোকগাঁথা, পরম্পরা এবং সংস্কৃতির ওপরে করা এই গবেষণার ফলস্বরূপ ১৯৯৯ সালে আও নাগাদের কথিত পরম্পরার বিষয়ে তাঁর একটি গ্রন্থ প্রকাশ পায়৷

সঠিক অনুচ্ছেদ শিরোনাম কোনটি?
titleA. জীবনী
titleB. লোকসংস্কৃতি
titleC. সাহিত্য সমালোচনা
titleD. ছোটগল্প
উত্তর: titleB